Susannah Mushatt Jones
Susannah Mushatt Jones (6. juuli 1899 Lowndesi maakond – 12. mai 2016) oli ameerika ülipikaealine naine. Ta oli 17. juunist 2015 kuni surmani maailma vanim elusolev inimene, kelle vanus on dokumentaalselt tõestatud. Alabamas sündinud Susannah Mushatt Jonesil oli 10 õde-venda. 1922. aastal lõpetas ta afroameerika tütarlastele mõeldud keskkooli. New Yorgis Brooklyns elanud Susannah Mushatt Jones oli 1899. aasta 23. mail sündinud kaasmaalannast Jeralean Talleyst 44 päeva noorem ja pärast viimase surma 17. juunil 2015 sai Susannah Mushatt Jonesist maailma vanim inimene. Ta oli elu lõpus pime ja kõva kuulmisega. Ta suri 116 aasta ja 311 päeva vanusena.